Document ID: 32004R1018

KOMISIJAS REGULA (EK) Nr. 1018/2004
(2004. gada 25. maijs),
ar ko nosaka neapstrādātas tabakas daudzumus, kurus saskaņā ar garantiju slieksni 2004. gada ražai Francijā, Grieķijā, Itālijā, Portugālē, Spānijā un Vācijā var pārcelt uz citu šķirņu grupu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par neapstrādātas tabakas nozares tirgus kopējo organizāciju (1) un jo īpaši tās 9. panta 4. punktu,
tā kā :
(1)
Ar Regulas (EEK) Nr. 2075/92 9. pantu ir noteikts kvotu režīms dažādām tabakas šķirņu grupām. Uz garantiju sliekšņu pamata ražotājiem 2004. gada ražai ir sadalītas atsevišķās kvotas, kas noteiktas Padomes 2002. gada 25. marta Regulā (EK) Nr. 546/2002, kura attiecīgām dalībvalstīm paredz piemaksas un garantiju sliekšņus atsevišķu šķirņu grupu lapu tabakai 2002., 2003. un 2004. gada ražai un groza Regulu (EEK) Nr. 2075/92 (2). Regulas (EEK) Nr. 2075/92 9. panta 4. punkts pilnvaro Komisiju atļaut dalībvalstīm pārcelt garantiju sliekšņa daudzumus no vienas šķirnes grupas uz citu, ja vien paredzētie pārcēlumi starp šķirņu grupām nerada papildu izdevumus ELVGF un nepaaugstina atsevišķu dalībvalstu garantiju slieksni kopumā.
(2)
Šis pārcēlums ir jāatļauj tām dalībvalstīm, kuras to pieprasījušas, jo šis nosacījums ir izpildīts.
(3)
Šajā regulā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Attiecībā uz 2004. gada ražu dalībvalstīm ir atļauts pirms Komisijas Regulas (EK) Nr. 2848/98 10. panta 1. punktā (3) paredzētā audzēšanas līguma noslēgšanas termiņa beigām pārcelt daudzumus no vienas šķirnes grupas uz citu, ievērojot šīs regulas pielikumu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 25. maijā.

Labels: 7
18
17